2011. aasta Riigikogu valimised

2011. aasta Riigikogu valimised olid Riigikogu kaheteistkümnenda koosseisu valimised. Need toimusid 6. märtsil 2011. Elektrooniline hääletamine toimus alates 24. veebruarist 2011 kell 9.00 ööpäev läbi kuni 2. märtsi kella 20ni. Eelhääletamine toimus 28. veebruarist 2. märtsini. 20. jaanuariks esitasid Vabariigi Valimiskomisjonile dokumendid 9 erakonda ja 34 üksikkandidaati. Valimiskomisjon registreeris 9 erakonna nimekirja (kokku 757 inimest) ning 32 üksikkandidaati. Üksikkandidaatide arv oli pärast Nõukogude okupatsiooni toimunud Riigikogu valimistel suurim. Valimistel kandideerisid erakondadest Erakond Eestimaa Rohelised (122 kandidaati), Erakond Isamaa ja Res Publica Liit (125), Sotsiaaldemokraatlik Erakond (125), Eesti Reformierakond (125), Eesti Keskerakond (125), Vene Erakond Eestis (16), Eesti Iseseisvuspartei (16), Eestimaa Rahvaliit (88) ja Erakond Eesti Kristlikud Demokraadid (15). Üksikkandidaatidena kandideerisid Svetlana Ivnitskaja, Andres Ergma, Mart Helme, Anti Poolamets, Anne Eenpalu, Taira Aasa, Martin Helme, Ilmar Ibragimov, Toomas Trapido, Henn Põlluaas, Ragnar Nurmik, Leo Kunnas, Siiri Sisask, Aare Siir, Koit Luus, Priit Tammeraid, Ege Hirv, Raimond Ellik, Rein Teesalu, Eugen Veges, Üllar Õun, Aivar Koitla, Mihhail Derbnev, Andreas Reinberg, Valdo Paddar, Kalle Hiob, Märt Meesak, Ingvar Tšižikov, Veiko Rämmel, Sten-Hans Vihmar, Heiki Merirand ning Mark Soosaar. Eesti jagati 12 valimisringkonnaks: valimisringkond nr 1 (Tallinna Haabersti, Põhja-Tallinna ja Kristiine linnaosa) – 9 mandaati; valimisringkond nr 2 (Tallinna Kesklinna, Lasnamäe ja Pirita linnaosa) – 11 mandaati; valimisringkond nr 3 (Tallinna Mustamäe ja Nõmme linnaosa) – 8 mandaati; valimisringkond nr 4 (Harju- ja Raplamaa) – 14 mandaati; valimisringkond nr 5 (Hiiu-, Lääne- ja Saaremaa) – 6 mandaati; valimisringkond nr 6 (Lääne-Virumaa) – 5 mandaati; valimisringkond nr 7 (Ida-Virumaa) – 8 mandaati; valimisringkond nr 8 (Järva- ja Viljandimaa) – 8 mandaati; valimisringkond nr 9 (Jõgeva- ja Tartumaa) – 7 mandaati; valimisringkond nr 10 (Tartu linn) – 8 mandaati; valimisringkond nr 11 (Võru-, Valga- ja Põlvamaa) – 9 mandaati; valimisringkond nr 12 (Pärnumaa) – 8 mandaati. Kokku oli hääletamiseks avatud 625 valimisjaoskonda. TNS Emori veebruaris tehtud prognoosi järgi oleks Reformierakond kogunud 29% häältest, IRL 25%, Keskerakond 23%, sotsiaaldemokraadid 14%, rohelised 3%, Rahvaliit 2% ja üksikkandidaadid 4% häältest. Eelhääletusel osales 249 811 inimest ehk 27,4% hääleõiguslikest kodanikest, neist 140 846 inimest ehk 15,4% hääleõiguslikest hääletas elektrooniliselt. 6. märtsi keskpäevaks oli valimas käinud 342 936 hääleõiguslikku kodanikku, mis moodustab 37,6% valijate üldarvust. Valimiste lõpuks kujunes valimisaktiivsuseks 63,0%, mis on suurem kui eelmistel Riigikogu valimistel. Kõige suurem aktiivsus oli Tallinnas (69,8%) ja kõige väiksem Ida-Virumaal (55,4%). Ühinenud üksikkandidaadid http://www.vvk.ee/valimiste-korraldamine/vvk-uudised/valimiskomisjon-registreeris-riigikogu-liikme-kandidaadid "Delfi: Telestuudiosse kogunes 28 üksikkandidaati". Originaali arhiivikoopia seisuga 11. märts 2011. Vaadatud 15. veebruaril 2011. 2011. aasta Riigikogu valimiste koduleht vaadatud 28.01.11 2011. aasta Riigikogu valimiste koduleht vaadatud 28.01.11. http://web.vvk.ee/index.php?id=12828 2011. aasta Riigikogu valimised VVK kodulehel ETV: Valimisstuudiod, 2011, Eesti Rahvusringhääling Erakonnad.info: Valimised 2011 President kuulutas välja riigikogu valimised, Postimees, 29. november 2010 Sibul: katkestus pani valimiste usaldusväärsuse löögi alla, uudised.err.ee, 7. märts 2011